ᱜᱚᱱᱮᱥ ᱴᱷᱟᱹᱠᱩᱨ ᱦᱟᱸᱥᱫᱟᱜ

ᱜᱚᱱᱮᱥ ᱴᱷᱟᱹᱠᱩᱨ ᱦᱟᱸᱥᱫᱟᱜ (ᱤᱝᱞᱤᱥ : Ganesh Thakur Hansda) ᱫᱚ ᱢᱤᱫ ᱧᱩᱛᱩᱢᱟᱱ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱟᱡᱟᱜ ᱢᱤᱫ ᱥᱚᱨᱮᱥ ᱥᱟᱱᱛᱟᱲᱤ ᱛᱚᱨᱡᱚᱢᱟ ᱯᱩᱛᱷᱤ ᱵᱷᱚᱜᱽᱱᱟᱰᱤ ᱨᱮᱭᱟᱜ ᱰᱟᱹᱦᱤᱨᱮ ᱞᱟᱹᱜᱤᱫ ᱠᱮᱸᱫᱽᱨᱚ ᱥᱟᱦᱤᱛᱭᱚ ᱮᱠᱟᱰᱮᱢᱤ, ᱱᱟᱣᱟ ᱫᱤᱞᱞᱤ ᱯᱟᱦᱴᱟ ᱠᱷᱚᱱ ᱛᱚᱨᱡᱚᱢᱟ ᱥᱤᱨᱯᱷᱟᱹ ᱛᱮᱭ ᱢᱟᱹᱱ ᱥᱟᱨᱦᱟᱣ ᱟᱠᱟᱱᱟ ᱾

 ᱡᱟᱱᱟᱢ 

ᱜᱚᱱᱮᱥ ᱴᱷᱟᱹᱠᱩᱨ ᱦᱟᱸᱥᱫᱟᱜ ᱫᱚ ᱐᱗ ᱚᱠᱴᱚᱵᱚᱨ ᱑᱙᱖᱙ ᱥᱟᱞᱮᱨᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ, ᱥᱮᱨᱟᱭᱠᱮᱞᱟ-ᱠᱷᱚᱨᱥᱟᱶᱟ ᱦᱚᱱᱚᱛ ᱨᱮᱭᱟᱜ ᱡᱩᱢᱟᱹᱞ ᱟᱹᱛᱩ ᱨᱮᱭ ᱡᱟᱱᱟᱢ ᱟᱠᱟᱱᱟ ᱾ ᱟᱡ ᱨᱤᱱ ᱡᱟᱱᱟᱢ ᱟᱭᱳ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱵᱟᱵᱟ ᱫᱮᱵᱽᱨᱟᱡᱽ ᱦᱟᱸᱥᱫᱟᱜ ᱟᱨ ᱟᱭᱳ ᱫᱚ ᱯᱟᱨᱵᱚᱛᱤ ᱦᱟᱸᱥᱫᱟᱜ ᱾ ᱟᱭᱳ ᱵᱟᱵᱟ ᱱᱤᱛᱚᱜ ᱫᱚ ᱵᱟᱱᱟ ᱦᱚᱲ ᱵᱚᱸᱜᱟ ᱫᱤᱥᱚᱢ ᱨᱮ ᱢᱮᱱᱟᱜ ᱠᱤᱱᱟ ᱾ 

 ᱥᱮᱪᱮᱫ ᱟᱨ ᱪᱟᱹᱠᱨᱤ 

ᱜᱚᱱᱮᱥ ᱴᱷᱟᱹᱠᱩᱨ ᱦᱟᱸᱥᱫᱟᱜ ᱫᱚ ᱨᱟᱧᱪᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ M.A. ᱟᱨ L.L.B. ᱮ ᱥᱟᱹᱛ ᱟᱠᱟᱫ-ᱟ ᱾ ᱤᱱᱟᱹ ᱛᱟᱭᱚᱢ ᱡᱟᱢᱥᱮᱫᱽᱯᱩᱨ ᱨᱮᱭᱟᱜ ᱡᱩᱜᱽᱥᱟᱞᱟᱭ ᱨᱮ L.I.C. of India ᱨᱮᱭ ᱠᱟ.ᱢᱤ ᱠᱟᱱᱟ ᱾

 ᱯᱟᱨᱥᱟᱞ ᱟᱠᱟᱱ ᱯᱚᱛᱚᱵ ᱠᱚ 

ᱟᱡ ᱱᱤᱛᱚᱜ ᱫᱷᱟᱹᱵᱤᱡ ᱛᱮ ᱟᱭᱢᱟ ᱯᱩᱛᱷᱤᱭ ᱯᱟᱭᱥᱟᱞ ᱟᱠᱟᱫ-ᱟ ᱾ ᱚᱱᱟ ᱠᱚ ᱵᱷᱤᱛᱨᱤ ᱠᱷᱚᱱ ᱛᱤᱱᱟᱹᱝ ᱜᱟᱱ ᱯᱩᱛᱷᱤ ᱦᱩᱭᱩᱜ ᱠᱟᱱᱟ :- 

᱑. ᱟᱧᱪᱟᱨ (ᱠᱷᱟᱴᱚ ᱠᱟᱹᱦᱱᱤ),

᱒. ᱵᱷᱚᱜᱽᱱᱟᱰᱤ ᱨᱮᱭᱟᱜ ᱰᱟᱹᱦᱤᱨᱮ (ᱛᱚᱨᱡᱚᱢᱟ),

᱓. ᱡᱤᱣᱤ ᱡᱟᱞᱟ (ᱚᱱᱚᱬᱦᱮ),

᱔. ᱵᱩᱨᱩ ᱞᱩᱠᱩᱭ ᱾

 ᱢᱟᱹᱱ ᱥᱤᱨᱯᱷᱟᱹ 

ᱜᱚᱱᱮᱥ ᱴᱷᱟᱹᱠᱩᱨ ᱦᱟᱸᱥᱫᱟᱜ ᱫᱚ ᱟᱡᱟᱜ ᱥᱚᱨᱮᱥ ᱥᱟᱶᱦᱮᱫ ᱮᱱᱮᱢ ᱠᱷᱟᱹᱛᱤᱨ ᱛᱤᱱᱟᱹᱝ ᱜᱟᱱ ᱢᱟᱹᱱ ᱥᱤᱨᱯᱷᱟᱹ ᱛᱮᱦᱚᱸᱭ ᱢᱟᱹᱱ ᱥᱟᱨᱦᱟᱣ ᱟᱠᱟᱱᱟ ᱾ ᱚᱱᱟ ᱠᱚ ᱢᱩᱫᱽᱨᱮ ᱢᱩᱬᱩᱛ ᱵᱟᱨᱭᱟ ᱦᱩᱭᱩᱜ ᱠᱟᱱᱟ :-

᱑. ᱟᱨ. ᱟᱨ. ᱠᱤᱥᱠᱩ ᱨᱟᱯᱟᱡᱽ ᱥᱤᱨᱯᱷᱟᱹ - ᱒᱐᱑᱕ ᱨᱮ, ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱯᱟᱦᱴᱟ ᱠᱷᱚᱱ ᱾

᱒. ᱠᱮᱸᱫᱽᱨᱚ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱛᱚᱨᱡᱚᱢᱟ ᱥᱤᱨᱯᱷᱟᱹ - ᱒᱐᱑᱖ ᱨᱮ, ᱥᱟᱦᱤᱛᱭᱚ ᱮᱠᱟᱰᱮᱢᱤ ᱱᱟᱣᱟ ᱫᱤᱞᱞᱤ ᱯᱟᱦᱴᱟ ᱠᱷᱚᱱ ᱾

 ᱟᱸᱴᱷ ᱟᱹᱲᱟᱹ 

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱟᱱᱛᱟᱲᱤ ᱚᱱᱚᱞᱤᱭᱟᱹ